Lars O. Sæbø

Lars Olsen Sæbø (1866–1941) var en norsk skomaker, fagforeningsmann og politiker (Ap). 

Sæbø var født i Manger, og utdannet seg i ungdommen til skomaker. Senere drev han skomakerforretning i Bergen. I 1916 ble han fullmektig ved Bergens kommunale leiegårdskontor, før han tre år senere ble formann ved det kommunale pleiehjems skomakerverksted.

Han kom inn i arbeiderbevegelsen som ung mann, og var med i arbeidet med å stifte en landsomfattende fagorganisasjon. Sæbø satt i Bergen bystyre fra 1898 til 1917. Fra 1906 til 1915 var han valgt inn på Stortinget for Sandviken, og var med det den første sosialdemokraten valgt til Stortinget fra Bergen. Han var også i ti år styremedlem i Bergens formann- og verkmesterforening, i fire av årene som formann.

Referanser 

Stortingsrepresentanter fra Ap
Stortingsrepresentanter for Bergen
Stortingsrepresentanter 1907–1909
Stortingsrepresentanter 1910–1912
Stortingsrepresentanter 1913–1915